Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: egyéni cég esetén a számvitelrõl szóló 2000. évi C. törvény (a továbbiakban: Sztv.) tekintetében szervezetsemleges szabályozás jönne létre. Az egyéni cég az Sztv. hatálya
Paragraph Index: 844

25. Az új szabályozás értelmében az egyéni cég a körzetközponti jegyzõ törlést kimondó határozatának jogerõre emelkedésével szûnik meg összhangban az egyszerûbb, gyorsabb eljárást lehetõvé tevõ és a vállalkozó minimalizált terhelésére vonatkozó alapvetõ célkitûzésekkel. Ennek érdekében az új törvény mindenekelõtt úgy szabályozna, hogy az egyéni cég hitelezõi idõben tudomást szerezhessenek a cég megszüntetésének szándékáról, így követeléseik bejelentésére és a velük való elszámolásra mielõbb sor kerüljön. Amennyiben az egyéni cégnek nincs ki nem elégített hitelezõje (vitás ügy igazolhatóan nem maradt folyamatban), úgy ennek a ténynek a körzetközponti jegyzõhöz történõ bejelentését követõen a körzetközponti jegyzõ határozatával megszünteti az egyéni céget, amelynek vagyonmaradványa (a szükséges igazgatási és egyéb teendõk ellátását követõen) ismét az egyéni vállalkozó vagyonát képezné. Ebben az esetben az egyéni cég megszüntetési eljárásának idõtartama limitált lenne, az nem haladhatná meg a 90 napot.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes